پاکستان: د زنانو لپاره مخصوص سیټونه او خانداني سیاست
ه پاکستان کې د آبادۍ د شمیرنې اداره واېي په خیبر پښتونخوا کې نیم په نیمه آبادي د ښځو ده خو د دغې نیمی آبادې آوازونه نه اوریدل کیږي. سیاسي اړخ ته ددوی رول د نشت برابر دی او سیاسي نمایندګان ېي مسلې هغه شان نه هواروي چې څنګه ورته ضرورت دی. د داسې مسلو د حل لپاره به د کله پوری د مخورو سیاسي مشرانو خپلې خپلوانې دغه څوکو باندی منتخب کیږي؟
واشنګټن ډي سي — وګمه جالاوان او نائیله محمد هر څه چې ورته واېي - مخ ملازه، رشته داري، جنسی توپیر. خو یو واري بیا د پاکستان قامي او صوباي اسمبليانو کي د ښځو لپاره مخصوص څوکيو باندی د مخورو سیاسي مشرانو خپلوانې یا رشته دارانې کینول شوي دي. د دغی يو وروستې مثال د ۲۰۱۳م انتخاباتو وروسته د ښځو لپاره مخصوص سیټونو ويشت یا تقسیم ښکاره کړو. د قامی اسمبلۍ ٣٢٠ څوکو نه ٦٠ د ښځو او ١٠ د اقليتی ډلو لپاره خصوصي سیټونه ټاکل شوي دي. د قبایلی سیمو نه د قامي اسمبلۍ لپاره ١٢ مخصوصه څوکو باندی يو هم دسیمی نماينده ښځه غړي نشته. چرته چې ښځې د ځاېي نماینده په توګه تر ټولو زیات ضرورت لري. د خیبر پښتونخوا په ٣٥ خصوصي سیټونو کې ٨ سیټونه په قامي اسمبلۍ کې د ښځو لپاره مخصوص دي خو په دغه ټولو څوکو ناستی ښځې بیا د سیاسی او خیرخیگړی لپاره منډي ترړي وهونکی زنانه نه دی بلکی سیاسی کورنیو سره تعلق لري. په قامی اسمبلی کی د خیبر پښتونخوا په څلورو څوکو دصوبې وزیراعلی نژدې خپلوانې اغستی شوي. نفیسه خان خټک ، مسرت احمد زیب او ساجده بیګم په حقله پاکستاني مطبوعاتو کې مسلسل دا خبره کیږي چې د خیبر پښتونخوا اعلی وزیر پرویز خټک خپلې خپلوانې دي. هم په قامی اسمبلی کی د جی يو آېي (ف) مولانا فظل آلرحمان ښینې په خصوصي سیټ باندی اغستی شوی او بیا د گوند د یو بل غړي مولاناعبدلجلیل جان لور رومانه جلیل په قامي اسمبلی کی منتخب شوی. د پاکستان تحریک انصاف د قامي اسمبلۍ لپاره مخصوص څلورم سیټ باندې ټاکل شوی عاېشه ګلالۍ ډیوه ریډیو سره مرکه کې منلي چې په دغه تورونو ېي د ګوند مشر عمران خان سره خبری کړي او خپلې اندیښنې ېي ورسره شریکې کړي. هغې ویلي چې عمران خان ورسره ژمنه کړی ده چې کله هم په اسمبلۍ کې خپلې چاری سنبهال کړي نو هغه ټولې ښځې چې د رشته دارۍ په بنیاد باندې په دغه سیټونو اغستې شوي هغو به لری کیږي. په مطبوعاتو کې دا رپورټ هم خپور شوی وو چې د پاکستان تحریک انصاف داسې غړی چۍ د تحریک مور بللی کیږي، فوزیه قصوري هم پدغه احتجاج کې خپله استعفا ورکړی ده او ویلي وو چې د مخ ملازی او رشته دارۍ په بنیاد باندی د پارټۍ ټکټونه ویشل شوي. که وکتل شي نو د هغه ښځو شمیره ډیره ده چې په سیاسي توګه فعاله دي ، د پارټۍ ورکرانو وي او په سماجي خیر خیګړي لپاره ېي هم کارونه کړي دي خو دوي ته د سیاسي ګوندونو مشران هغه تقویت نه ورکوي چې څومره پکار ده. او په نهایت کې د پښتنې ټولنې یوه عامه ښځه ځپل کیږي ځکه چې دغه د سیاسي کورنیو ښځې د عامو ښځو د ستونزو نه نه خو خبر وي او نه ېي هغه شان احساس لري. په پاکستان کې د آبادۍ د شمیرنې اداره واېي په خیبر پښتونخوا کې نیم په نیمه آبادي د ښځو ده خو د دغې نیمی آبادې آوازونه نه اوریدل کیږي. سیاسي اړخ ته ددوی رول د نشت برابر دی او سیاسي نمایندګان ېي مسلې هغه شان نه هواروي چې څنګه ورته ضرورت دی. د داسې مسلو د حل لپاره به د کله پوری د مخورو سیاسي مشرانو خپلې خپلوانې دغه څوکو باندی منتخب کیږي؟ د خوارکی څیزونو لوړې بیعې، د جامو او پیزار اغستل دوی نه متاثره کوي ځکه چې دوي ېي وس لري، که بجلي نه وي نو د جنریټرو آسانتیا سره دوي دغه مشکل حل کړي. د تعلیم کموالې د دوي بچو ته څه مسله نه ده. ځکه چې که حکومتي سکول نه وي نو شخصي سکول کې داخله په آسانۍ کولې شي. خو د بده مرغه په پاکستان کې دا اوس یوروایت جوړ شوی چې په مخصوص سیټونو باندی د سیاست مدارانو خپلې خپلوانې اغستل کیږي. او ګورو چې دا روایت به څوک او کله ماتوي.